கேள்வி: திருநாகேசுவரம் நாகநாதசுவாமி கோயில் பற்றி நீங்கள் என்ன அறிந்துள்ளீர்கள்?
பதில்: File:Rahu graha.JPG திருநாகேசுவரம் நாகநாதசுவாமி கோயில் (Tirunageswaram Naganathar Temple), தமிழ்நாட்டின் தஞ்சாவூர் மாவட்டம், கும்பகோணம் வட்டம், திருநாகேஸ்வரம் எனும் ஊரில் அமைந்துள்ளது. சம்பந்தர், அப்பர், சுந்தரர் மூவராலும் பாடப் பெற்ற சிவாலயமாகும். இதனால் ''பாடல் பெற்ற தலம்'' என்ற சிறப்பைப் பெற்றுள்ளது. தேவாரப்பாடல் பெற்ற சோழ நாடு காவிரி தென்கரைத் தலங்களில் 29-ஆவது சிவன்.
கேள்வி: திருநாகேசுவரம் நாகநாதசுவாமி கோயில் - அமைவிடம் பற்றி நீங்கள் என்ன அறிந்துள்ளீர்கள்?
பதில்: தஞ்சை மாவட்டம் கும்பகோணம் இருந்து தென்கிழக்கில் காரைக்கால் செல்லும் நெடுஞ்சாலையில் 6 கி.மீ. தொலைவில் திருநாகேஸ்வரம் தலம் அமைந்துள்ளது. சண்பக மரங்கள் நிறைந்து காணப்பட்டதால் இந்தப் பகுதி சண்பகாரண்ய க்ஷேத்திரம் என்று அழைக்கப்பட்டு வந்தது. திருநீலக்குடி சப்தஸ்தானத்தில் திருநீலக்குடி நீலகண்டேஸ்வரர் கோயில், இலந்துறை சுந்தரேசுவரஸ்வாமி கோயில், ஏனாதிமங்கலம் சோமநாதர் கோயில், திருநாகேஸ்வரம், திருபுவனம், திருவிடைமருதூர் மற்றும் மருத்துவக்குடி ஆகிய ஏழூர்த் தலங்களில் இத்தலமும் அடங்கும்.ஏழுர்த் திருவிழாக்கள், முனைவர் ஆ.சண்முகம், அகரம், தஞ்சாவூர், 2002 இத்தலத்தின் அருகில் வைணவத் தலமான உப்பிலியப்பன் கோயில் திருக்கோயிலும் உள்ளது.
கேள்வி: திருநாகேசுவரம் நாகநாதசுவாமி கோயில் - கோயில் அமைப்பு பற்றி தகவல் சொல்.
பதில்: கோயிலானது ஊரின் தென் வடவாக 630 அடியும், கீழ் மேலடி 200 அடியும் கொண்ட பரப்பளவில் அமைந்துள்ளது. கோயிலை ஒட்டி மட விளாகமும், அடுத்து நான்கு வீதிகளும் உள்ளன. நான்கு திசைகளிலும் நான்கு கோபுர வாயில்கள் அழகிய சிற்பங்களுடன் உள்ளன. கோயில் மதில் சுவர்களை அடுத்து பெரிய பிரகாரம் உள்ளது. வட புறம் பூந்தோட்டம் உள்ளது. கிழக்கு கோபுர வாயிலை அடுத்து விநாயகர் கோயில், பலிபீடம், நந்தி மண்டபம், கொடி மரம் ஆகியவை உள்ளன. தெற்கில் குளம் நான்கு புறமும் பழமையான வவ்வால் இரட்டை மண்டப வடிவில் உள்ளது. வடக்குப் புறத்தில் தேர் வடிவில் நூற்றுக்கால் மண்டபம் உள்ளது. கோயில் நடு கோபுர வாயில் அமைப்புடன் தொடங்குகிறது. கோபுர வாயிலையொட்டி பெரிய பிரகாரமும் அதன் பக்கச்சுவர்களை ஒட்டி திருச்சுற்று மண்டபம் உள்ளது. இறைவனுக்கு அருகில் உள்ளது பிறையணிநுதலாள் சந்நிதி. கிரிகுஜாம்பிகை சந்நிதி, தனிக்கோயிலாக விளங்குகிறது. சுதை உருவம். எனவே அபிஷேகம் கிடையாது. தை மாதத்தில் மட்டும் புனுகு சாத்தப்படுகிறது.
கேள்வி: திருநாகேசுவரம் நாகநாதசுவாமி கோயில் - வழிபட்டோர் பற்றி தகவல் சொல்.
பதில்: இராகு, தட்சகன், கார்கோடகன், ஆதிசேஷன், வாசுகி (பாம்பு) ஆகியோர் வழிபட்ட தலமாகும்.
கேள்வி: திருநாகேசுவரம் நாகநாதசுவாமி கோயில் - ஆதிசேஷன் என்பது என்ன?
பதில்: பாதாள லோகத்திலிருந்து நாகங்களின் தலைவனான ஆதிசேஷன் ஒருமுறை சிவபெருமானை வேண்டித் தொழுவதற்காக இந்த சண்பகவனம் வந்தான். இங்கு ஒரு தீர்த்தம் ஏற்படுத்தி, அதன் கரையில் அமர்ந்து கடும் தவம் செய்தான். ஆதிசேஷனின் இடையறாத தவத்தில் மகிழ்ந்த சிவபெருமான் அவனுக்கு காட்சியளித்தார். எனவே நாகராஜனுக்கு அருளிய மூலவர் நாகநாதசுவாமி என அழைக்கப்பட்டார். அவன் உருவாக்கிய தீர்த்தம் நாகதீர்த்தம் ஆனது. நாக தோஷம் உள்ளவர்கள் இங்கு வந்து பரிகாரம் செய்து கொள்ளலாம். 1986ஆம் ஆண்டு பிப்ரவரி மாதம் 16ஆம் நாள் ராகு பகவானின் மீது ஐந்தரை அடி நீளமுள்ள நாகமானது தனது சட்டையை மாலையாக இராகு பகவானுக்கு அணிவித்து இவரது பெருமையை உலகிற்கு உணர்த்தியது. இது இறைவனைத் தரிசிக்க வரும் பக்தர்கள் பார்வைக்குக் காட்சிப் பொருளாக கண்ணாடிப் பேழைக்குள் வைக்கப்பட்டுள்ளது. இது பஞ்சகுரோசத்தலங்கள் ஒன்றாகும்.திருக்குடந்தை அருள்மிகு ஆதிகும்பேசுவரசுவாமி திருக்கோயில் தல வரலாறு, 2004 (மகாமக ஆண்டு)
கேள்வி: திருநாகேசுவரம் நாகநாதசுவாமி கோயில் - சிவராத்திரி தொடர்பு பற்றி தகவல் சொல்.
பதில்: நாகராஜனான வாசுகியும், இன்னும் சில பாம்புகளும் ஒரு மகாசிவராத்திரி இரவில் முதல் காலத்தில் கும்பகோணம் நாகேஸ்வரர் கோயில், இரண்டாம் காலத்தில் திருநாகேஸ்வரத்திலும், மூன்றாம் காலத்தில் திருப்பாம்புரம் சேஷபுரீஸ்வரர் கோயில், நான்காம் காலத்தில் நாகூர் நாகநாதர் கோயில் வழிபட்டு பலன் அடைந்ததாகத் தலபுராணங்கள் கூறுகின்றன.கண்டியூர் வந்த காளத்திநாதன், தினமணி, வெள்ளிமணி, 13.2.2015
கேள்வி: திருநாகேசுவரம் நாகநாதசுவாமி கோயில் - குடமுழுக்கு பற்றி விளக்கவும்.
பதில்: இக்கோயிலின் குடமுழுக்கு 24 அக்டோபர் 2021-இல் நடைபெற்றது.[https://www.dinamani.com/all-editions/edition-trichy/tanjore/2021/oct/25/devotees-throng-to-thirunageswaram-naganathaswamy-temple-3723532.html திருநாகேசுவரம் நாகநாதசுவாமி கோயிலில் குடமுழுக்கு, திரளான பக்தர்கள் பங்கேற்பு, தினமணி, 25 அக்டோபர் 2021]